Най-добрият вариант за закрепване на тежки и/или сложни за превозване товари са транспортните колани с обтегачи. Те могат да се използват както при преместване на големи и тежки предмети, така и за тяхното компактно съхраняване. Специалният им механизъм за обтягане спомага за оптималното стягане на захвата, здраво законтряне и съответно гарантиране на по-голяма сигурност.
Тяхното основно предимство е, че са разработени да издържат на голямо тегло. Специфичното при тях е, че са създадени по такъв начин, че да са максимално леки, удобни за употреба и в същото време имат изключителна здравина. Освен че са по-надеждни и по-здрави от обикновените въжета, те са и много по-леки от веригите, които биха могли да бъдат използвани за превозването на товара.